
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥ ΧΟΣ ΔΕΥΤΕΡΟ _ Αρ. Φύλλου 527 

7 Ιουλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποδοχών του προβλεπομένου από τις 
διατάξεις της παραγρ. 6 του άρθρου 33 του Ν. 
2190/1994 προσωπικό με σχέση εργασίας Ι.Δ. ορι¬ 
σμένου χρόνου της ΓΓΤ & Π του ΥΠΠΚ. 1 

Αποζημίωση μελών της ομάδας εργασίας για τη μελέτη 
και εισήγηση των αναγκαίων τροποποιήσεων του 
νόμου πλαισίου για τη δομή, οργάνωση και λειτουρ¬ 
γία των ΑΕΙ. 2 

Χορήγηση επιδόματος θέρους στους συνταξιούχους 

του Τ.Ε.Α.Α. 3 

Επαναφορά υπαλλήλων στις Γενικές Τουριστικές Επι¬ 
χειρήσεις Α.Ε. Ξενία Λαγονησίου. 4 

Παροχή πιστωτικών διευκολύνσεων για την αποκατά¬ 
σταση των ζημιών από τον σεισμό της 14ης Ιουλίοιυ 

1993 σε περιοχές του Ν. Αχαΐας. 5 

Κατάρτιση - ψήφιση Οργανισμού Εσωτερικής Υπηρε¬ 
σίας Κοινότητας Λιθοχωρίου Νομού Ευρυτανίας. . 6 
Συγκρότηση τριμελούς Επιτροπής άρθρου 25 Ν. 

2190/94 στον ΟΔΑΖ.. · · ■ · 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2044208/4882/0022 (1) 

Καθορισμός αποδοχών του προβλεπομένου από τις διατά¬ 
ξεις της παραγρ. 6 του άρθρου 33 του Ν. 2190/1994 
προσωπικό με σχέση εργασίας Ι.Δ. ορισμένου χρόνου 
της ΓΓΤ & Π του ΥΠΠΚ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις α) του άρθρου 19 παρ. 2 του Ν. 1876/ 
1990 «Ελεύθερος συλλογικές διαπραγματεύσεις και άλ¬ 
λες διατάξεις», β) του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», που προστέθηκε με 
το άρθρο 27 του Ν. 2081 /92, γ) του άρθρου 33 παρ. 6 του 
Ν. 2190/94. 

2. Το γεγονός ότι, συντρέχει περίπτωση αδυναμίας 
υπογραφής Ειδικής Συλλογικής Σύμβασης Εργασίας γι' 
αυτούς τους εργαζόμενους. 

3. Την κοινή απόφαση του Πρωθυπουργού και του 
Υπουργού Προεδρίας της Κυβέρνησης αριθμ. 21563/Ζ/ 
18.10.93 (ΦΕΚ 827/Β/18.10.93) «Καθορισμός αρμοδιο¬ 
τήτων του Υφυπουργού Προεδρίας της Κυβέρνησης 


Ευάγγελου Βενιζέλου». 

4. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του κρατικού προϋπολογι¬ 
σμού ύψους 45.285.000 δρχ. για την οποία έχει εγγράφει 
πίστωση στον Ειδικό φορέα 05-200, ΚΑΕ 0311 της Γ.Γ.Τ. 
& Π. 

Για καθένα από τα επόμενα έτη προκαλείται δαπάνη 
ύψους 72.000.000 δρχ. περίπου, αποφασίζουμε: 

Καθορίζουμε τις μηνιαίες αποδοχές του προβλεπόμε- 
νου από τις διατάξεις της παρ. 6 του άρθρου 33 του Ν. 
2190/94 Προσωπικού με σχέση εργασίας Ιδιωτικού Δι¬ 
καίου ορισμένου χρόνου της Γ ενικής Γ ραμματείας Τ ϋπου 
και Πληροφοριών του Υπουργείου Προεδρίας της Κυβέρ¬ 
νησης στο ποσό των 200.000 δραχμών. 

Επίσης χορηγείται η ειδική αποζημίωση του άρθρου 7 
του Ν. 2019/92, η οποία μετατράπηκε σε ειδικό επίδομα 
σύμφωνα με τις διατάξεις του άρθρου 41 παρ. 8 του Ν. 
2065/92. 

Οι ανωτέρω αποδοχές θα αναπροσαρμόζονται με τις 
εκάστοτε αυξήσεις των μισθών τ,ων μονίμων δημοσίων 
υπαλλήλων, από 1.1.1995 και εφεξής. 

Η απόφαση αυτή ισχύει από την δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 6 Ιουλίου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 2044210/4885/0022 (2) 

Αποζημίωση μελών της ομάδας εργασίας για τη μελέτη και 

εισήγηση των αναγκαίων τροποποιήσεων του νόμου 

πλαισίου για τη δομή, οργάνωση και λειτουργία των 

ΑΕΙ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 21 του Ν. 1966/1991 (Α. 147) σε συν¬ 
δυασμό με τις διατάξεις της παρ. 5 του άρθρου 12 του Ν. 
1943/1991 (Α. 150). 

β) Του άρθρου 29Α του Ν. 1558/1986, όπως αυτό προ- 










4868 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στέθηκε με το άρθρο 27 του Ν. 2081/1992. 

γ) Των άρθρων 40 του Ν. 849/78 και 8 του Ν. 2129/93. 

2. Το γεγονός ότι από τις διατάξεις της απόφασης αυτής 
προκαλείται εφάπαξ δαπάνη ύψους 7.800.000 δρχ. σε 
βάρος του κρατικού προϋπολογισμού και θα αντιμετωπι- 
σθεί από την πίστωση του φορέα 19-120 και του ΚΑΕ 
0515 του προϋπολογισμού εξόδων του Υπουργείου Εθνι¬ 
κής Παιδείας και θρησκευμάτων, αποφασίζουμε: 

Ορίζουμε την κατά συνεδρίαση αποζημίωση των μελών 
της ομάδας εργασίας που συγκροτήθηκε με την αριθμ. 
Β1/48/20.1.1994 απόφαση και οι εργασίες της οποίας 
παρατάθηκαν με την Β1/385/27.6.1994 όμοια σε δέκα 
πέντε χιλιάδες (15.000) δρχ. και με ανώτατο αριθμό συνε¬ 
δριάσεων σαράντα (40). 

Η απόφαση να δημοσιευθεί στην Εφημερίδα της Κυ¬ 
βέρνησης. 

Αθήνα, 6 Ιουλίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Φ134/1069 (3) 

Χορήγηση επιδόματος θέρους στους συνταξιούχους του 
Τ.Ε.Α.Α. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3..τοινΓ)- Δ/τος 277/89 (Α 
131). 

2. Τις διατάξεις των άρθρων 23 παρ. 1 στοιχ. στ' 24 πάρ. 
1 και 2 στοιχ. γ' 26 παρ. 1 και 27 παρ. 1 στοιχ. δ' του Ν. 
1558/1985 (Α 137). 

3. Τις διατάξεις του Π. Δ/τος 213/92 (Α 102). 

4. Την αριθ. 2/18.5.94 απόφαση του Δ.Σ. του Ταμείου 
Επικουρικής Ασφάλισης Αρτοποιών. 

5. Την 2024/26.10.1993 (ΦΕΚ 833 τ.Β /26.10.1993) 
κοινή Απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων. 

6. Τις διατάξεις του άρθρου 27 του Ν. 2081/92(Α 154). 

7. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του 
Ταμείου Επικουρικής Ασφάλισης Αρτοποιών ύψους 
25.000.000 δρχ. περίπου για το τρέχον οικονομικό έτος, 
για την οποία έχει εγγράφει πίστωση στο Κ.Α. 0621, απο¬ 
φασίζουμε: 

Εγκρίνουμε τη χορήγηση στους συνταξιούχους του Τα¬ 
μείου Επικουρικής Ασφάλισης Αρτοποιών, που το συντα- 
ξιοδοτικό τους δικαίωμα εμπίπτει στο μέχρι 30.6.94 χρο¬ 
νικό διάστημα επιδότησης θέρους ίσου προς το μισό της 
μηνιαίας σύνταξης εκάστου συνταξιούχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 


Αριθ. 1095 (4) 

Επαναφορά υπαλλήλων στις Γενικές Τουριστικές Επιχει¬ 
ρήσεις Α.Ε. Ξενία Λαγονησίου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΕΘΝΙΚΗΣ ΑΜΥΝΗΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του άρθρου 26 του Ν. 2190/94 (ΦΕΚ 
28/Α). 

2. ΤΟ πρακτικό της Επιτροπής της παρ. 4 του άρθρου 
26 του Ν. 2190/94. 

3. Τις διατάξεις του άρθρου 27 του Ν. 2081/92 (ΦΕΚ 
154/Α) και το γεγονός ότι με τις διατάξεις της παρούσας 
δεν προκαλούνται δαπάνες σε βάρος του Κρατικού Προϋ¬ 
πολογισμού, αποφασίζουμε: 

Οι πρώην υπάλληλοι της «ΓΕΝΙΚΑΙ ΤΟΥΡΙΣΤΙΚΑΙ ΕΠΙ¬ 
ΧΕΙΡΗΣΕΙΣ Α.Ε.» Σερέτης Θεόδωρος του Στεφάνου Χατ- 
ζηανδρέου Μιχαήλ του Αθανασίου και Αλεξανδρής Λεωνί¬ 
δας του Στυλιανού οι οποίοι μετατάγησαν κατά το προβλε- 
πόμενο στις διατάξεις του άρθρου 26 του Ν. 2190/94 χρο¬ 
νικό διάστημα από το ΞΕΝΙΑ ΛΑΓΟΝΗΣΙΟΥ σε υπηρεσίες 
του Υπουργείου Εθνικής Αμυνας σύμφωνα με τις διατά¬ 
ξεις του Ν. 1943/91 και των οποίων οι αιτήσεις εκρίθησαν 
από την επιτροπή της παρ. 4 του άρθρου 26 του Ν. 2190/ 
94, επανέρχονται στις θέσεις τις οποίες κατείχαν στην 
Υπηρεσία από την οποία μετατάγησαν (ΓΕΝΙΚΑΙ ΤΟΥΡΙ- 
ΣΤΙΚΑΙ ΕΠΙΧΕΙΡΗΣΕΙΣ Α.Ε. ΞΕΝΙΑ ΛΑΓΟΝΗΣΙΟΥ). 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 7 Ιουλίου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΑΝ. ΠΕΠΟΝΗΣ Γ. ΑΡΣΕΝΗΣ 

ΤΟΥΡΙΣΜΟΥ 

Δ. ΛΙΒΑΝΟΣ 
-♦- 

Αριθ. οικ. 1099/ΤΣΕΠ 32 (5) 

Παροχή πιστωτικών διευκολύνσεων για την αποκατά¬ 
σταση των ζημιών από τον σεισμό της 14ης Ιουλίοιυ 

1993 σε περιοχές του Ν. Αχαΐας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγρ. 2 και 3 της από 
28.7.78 Πράξεως Νομοθετικού Περιεχομένου (ΦΕΚ 117) 
«Περί αποκταταστάσεως ζημιών εκ σεισμών Βορείου Ελ¬ 
λάδος» που κυρώθηκε με το Ν. 867/79 (ΦΕΚ Α' 24). 

2. Τις διατάξεις του ν. 1190/81 (ΦΕΚ Α 203/30.7.81), 
με τον οποίο κυρώθηκε η από 26.3.81 Πράξη Νομοθετι¬ 
κού Περιεχομένου. 

3. Τις διατάξεις του άρθρου 3, παράγραφος 3, τελευ¬ 
ταίο εδάφιο του Ν. 1266/82 (ΦΕΚ Α 81) «Περί οργάνων 
ασκήσεως της νομισματικής πιστωτικής και συναλλαγμα¬ 
τικής πολιτικής και άλλες διατάξεις», όπως συμπληρώ¬ 
θηκε με το άρθρο 25, παράγραφος 6 του Ν. 1418/84 
«Περί Δημοσίων Έργων και ρυθμίσεις συναφών θεμάτων» 
(ΦΕΚ Α' 23). 

4. Τις διατάξεις του Ν. 128/75 «Περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Την πράξη 117/4.8.93 (ΦΕΚ Α' 133/9.8.93) Υπουρ¬ 
γικού Συμβουλίου «Για την αποκατάσταση των ζημιών από 

τον σεισμό της 14ης Ιουλίου 1993 σε περιοχές του Ν. 
Αχαΐας». 

6. Την με αριθμό 57891 /26.7.93 Απόφαση του Υπουρ¬ 
γού Εθνικής Οικονομίας για την ένταξη της ΣΑΕ 069 του 
έργου 9369006. 

7. Την τριμερή Υπουργική Απόφαση αριθμ. οικ. 1387/ 
ΤΣΕΠ 32/11.8.93, όπως ισχύει. 

8. Την με αριθμό 50148/542/24.6.92 «Κοινή Απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχνολογίας και Εμπορίου «Περι¬ 
στολή δαπανών Δημοσίου Τομέα» (ΦΕΚ 420/Β/1.7.92). 

9. Το Π.Δ. 69/1988 «Περί Οργανισμού της Γ.Γ.Δ.Ε. του 
ΥΠΕΧΩΔΕ». 

10. Την αρ. πρωτ. Δ16α/04/773/29.11.90 Κοινή Από¬ 
φαση του Υπουργού Προεδρίας και Αναπληρωτή Υπουρ¬ 
γού ΠΕ.ΧΩ.Δ.Ε. «Περί εξαιρέσεως διοικητικών πράξεων 
από τον κανόνα των τριών υπογραφών». 

11. Την απόφαση 71/26.10.93 του Πρωθυπουργού 
«περί καθορισμού αρμοδιοτήτων του Αναπληρωτή Υπουρ¬ 
γού Γιάννη Σουλαδάκη». 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους και επιχειρήσεις του 
Νομού Αχαΐας από το σεισμό της 14ης Ιουλίου 1993. 

13. Την πράξη του Διοικητή της Τράπεζας της Ελλάδος 
αρ. 1620/5.10.89 «Ρυθμίσεις οφειλών από τραπεζικό δα¬ 
νεισμό», αποφασίζουμε: 

Τροποποιούμε την απόφασή μας οικ./1387/ΤΣΕΠ 32/ 
11.8.93, όπως ισχύει και αντικαθιστούμε τις διατάξεις της 
ως ακολούθως: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστκών δανείων για την 
αποκατάσταση των ζημιών σε κτίρια οποιοσδήποτε χρή¬ 
σης που προκάλεσε ο σεισμός της 14ης Ιουλίου 1993 σε 
περιοχές του Νομού Αχαΐας. 

1. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από υλικά (αδρανή 
και συγκολλητικά), που δεν είναι δόκιμα (ωμοπλίνθους, 
κροκάλλες, ξηρολιθιά κ.λπ.) και τα οποία δεν έχουν χαρα¬ 
κτηριστεί καταδαφιστέα, αλλά οι ζημιές που προκλήθηκαν 
από το σεισμό δεν επιδέχονται, σύμφωνα με την κρίση των 
αρμοδίων Τομέων Αποκατάστασης Σεισμοπλήκτων Ν. 
Αχαΐας, ουσιαστική αποκατάσταση, δηλαδή, επισκευή που 
εξασφαλίζει την αναγκαία αντισεισμική αντοχή τους. 

2. Για επισκευή των πάσης φύσεως κτιρίων που έχουν 
υποστεί ζημιές από το σεισμό. 

3. Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓ ΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων, καθορίζονται 
από τους αρμόδιους Τομείς Αποκατάστασης Σεισμοπλή¬ 
κτων του Νομού Αχαΐας στους οποίους οι ενδιαφερόμενοι 
θα πρέπει να υποβάλλουν αίτηση με τα σχετικά δικαιολο- 
γητικά, μέσα στις προθεσμίες που καθορίζονται με την αρ. 
117/4.8.93 Πράξη του Υπουργικού Συμβουλίου και τις 
Υπουργικές Αποφάσεις. 

2. Οι αρμόδιοι Τομείς Αποκατάστασης Σεισμοπλήκτων 
(Τ.Α.Σ.) θα χορηγούν στους δικαιούχους βεβαίωση με την 
οποία θα προσδιορίζεται το ύψος της απαιτούμενης,δα- 
πάνης επισκευής ή το ποσό που δικαιούται ο ενδιαφερό¬ 
μενος για ανακατασκευή ή αυτοστέγαση. Στη βεβαίωση 
θα αναφέρεται το ποσό της δωρεάν κρατικής αρωγής κα¬ 
θώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της σεισμόπληκτης περιοχής. 

3. Σε περίπτωση που το συγκεκριμένο κτίριο ρυμοτο- 


μείται ή δεν μπορεί να ανακατασκευαστεί για οποιαδή¬ 
ποτε άλλη νόμιμη αιτία ο ιδιοκτήτης - και επί περισσοτέ¬ 
ρων συνιδιοκτητών, καθένας από αυτούς - δικαιούται δα¬ 
νειοδότηση για αυτοστέγαση με αγορά ή ανέγερση κατοι¬ 
κίας σε άλλη σεισμόπληκτη περιοχή. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗΣ Η ΑΥΤΟΣΤΕΓΑΣΗΣ 

Η στεγαστική ενίσχυση (δάνειο και δωρεάν κρατική 
αρωγή) θα χορηγούνται στους δικαιούχους με βάση την 
προσκομιζόμενη στην δανείστρια Τράπεζα έγγραφη συ- 
νηγορία των αρμοδίων Τομέων Αποκατάστασης Σεισμο¬ 
πλήκτων (Τ.Α.Σ.) Νομού Αχαΐας με τους ακόλουθους βασι¬ 
κούς όρους: 

α) Γ ια κτίσματα, που έχουν χρήση κατοικίας, 100.000 
δρχ. ανά τ.μ. και ανώτατο όριο δανειοδοτούμενης επιφά¬ 
νειας τα 120 τ.μ. ανά χωριστή ιδιοκτησία. 

β) Γ ια κτίσματα, που έχουν χρήση κατοικίας και με βάση 
τις ισχύουσες διατάξεις επιβάλλεται η διατήρηση της μορ¬ 
φής τους κατά την ανακατασκευή ή το κτίριο είναι παρα¬ 
δοσιακό, το δάνειο ορίζεται σε 120.000 δρχ. ανά τ.μ. και 
για όλο το εμβαδόν του κτιρίου. 

γ) Για διατηρητέους όπως στην προηγούμενη παρά¬ 
γραφο β' επαγγελματικούς χώρους (ξενοδοχεία, καταστή¬ 
ματα κ.λπ.), το δάνειο θα ορίζεται σε 110.000 δρχ. ανά τε¬ 
τραγωνικό μέτρο και για όλο το εμβαδόν του κτιρίου. 

δ) Γ ια κατοικίες ή επαγγελματικούς χώρους της ως άνω 
κατηγορίας (β) όταν διατηρείται η όψη και ανακατασκευά¬ 
ζεται το υπόλοιπο, θα χορηγείται δάνειο επισκευής διατη¬ 
ρητέου κτιρίου για τις όψεις χωρίς όριο δανειοδότησης και 
δάνειο ανακατασκευής κατοικίας ή επαγγελματικού χώ¬ 
ρου αντίστοιχα, για το υπόλοιπο κτίσμα. 

Στην περίπτωση αυτή, το δάνειο και η δωρεάν κρατική 
αρωγή θα χορηγείται αθροιστικά. 

ε) Γ ια κτίρια που έχουν χρήση επαγγελματικού χώρου 
65.000 δρχ. ανά τ.μ. για τα πρώτα 150 τ.μ. και μέχρι του 
ποσού των 7.800.000 δρχ. Στην περίπτωση που ο επαγ¬ 
γελματικός χώρος έχει επιφάνεια άνω των 150 τ.μ. για τον 
υπολογισμό της συνολικής δανειοδότησης, θα διαιρείται η 
επιφάνειά του σε τμήματα των 150 τ.μ. Γ ια τα τυχόν δά¬ 
νεια που θα προκύψουν πέραν των πρώτων 150 τ.μ. το 
ποσό του δανείου ορίζεται σε 40.000 δρχ. ανά τ.μ. και μέ¬ 
χρι του ποσού των 4.800.000 δρχ. για κάθε επιπλέον δά¬ 
νειο που θα χορηγείται. 

στ) Γ ια υπόγειους χώρους, όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, ποσό που αντιστοιχεί στο 
70% της εκάστοτε ισχύουσας μεγίστης τιμής μονάδας για 
την χρηματοδότηση των ανακατασκευαζόμενων κατοι¬ 
κιών ή επαγγελματικών χώρων αντίστοιχα. 

ζ) Γ ια κατασκευές κτισμάτων βοηθητικής χρήσης στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κ.λπ. ποσό που αντιστοιχεί στο 70% της εκάστοτε 
ισχύουσας τιμής μονάδας για τη χρηματοδότηση της ανα¬ 
κατασκευαζόμενης επιφάνειας. 

η) Για κτίρια που η κατασκευή τους έχει προχωρήσει 
μόνο μέχρι το σκελετό από οπλισμένο σκυρόδεμα, ποσό 
που αντιστοιχεί στο 30% της εκάστοτε ισχύουσας μέγι- 
στης τιμής μονάδας για την χρηματοδότηση της ανακατα¬ 
σκευαζόμενης επιφάνειας. 

θ) Γ ια βοηθητικούς χώρους της αυτής οικοδομής ή ευρι¬ 
σκομένων στο αυτό οικόπεδο που συμπληρώνουν τη λει- 
τουργικότητά τους και με την προϋπόθεση ότι το σύνολο 
της δανειοδοτούμενης επιφάνειας, (κύριος και βοηθητι¬ 
κός χώρος) δεν υπερβαίνει τα 120 τ.μ. (π.ν. αποθήκες 
τροφίμων, ιματιοθήκες, κουζίνες, φούρνοι κλπ.) η ανά τ.μ. 
τιμή αποζημίωσης κατεδαφιστέου κτίσματος (είτε βάσει 
πρωτοκόλλων κατεδαφίσεως, είτε ως ασύμφορα επι- 

σκευής είτε ως μη ασφαλώς επισκευασμένα λόγω ευτε¬ 
λών δομικών υλικών) είναι αυτή με της κατοικίας παράγρα- 
φος ία). 

ι) Για βοηθητικούς χώρους που η κυρίως οικοδομή (κα¬ 
τοικία ή επαγγελματική στέγη) δενέχει κριθεί κατεδαφι- 
στέα είτε βάσει πρωτοκόλλου κατεδαφίσεως είτε ως 
ασύμφορης επισκευής είτε ως μη επισκευάσιμη λόγω ευ¬ 
τελών υλικών κατασκευής, η τιμή αποζημίωσης κατεδαφι- 
στέου βοηθητικού χώρου ορίζεται σε 50.000 δρχ. ανά τ.μ. 
και μέχρι εμβαδού 120 τ.μ. 

ια) Για ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή 
επαγγελματικής αποθήκης, η τιμή αποζημίωσης ανά τ.μ., 
κατεδαφιστέου είτε βάσει πρωτοκόλλου κατεδαφίσεως 
είτε ως ασυμφόρου επισκευής είτε ως μη ασφαλώς επι- 
σκευάσιμου λόγω ευτελών δομικών υλικών, κτίσματος κα¬ 
θορίζεται ανάλογα με τη χρήση τους ως εξής: 

ί) Για κτίρια με χρήση οικιακής αποθήκης 45.000 δρχ. 
ανά τ.μ., και μέχρι έμβαδού 120 τ.μ. 

ϋ) Για κτίσματα με χρήση επαγγελματικής αποθήκης 
40.000 δρχ. ανά τ.μ. και μέχρι εμβαδού 120 τ.μ. 

ιβ) Για την ανακατασκευή αγροτικών κτισμάτων το δά¬ 
νειο ανέρχεται στο ποσό των 35.000 δρχ. ανάτ.μ. κατεδα- 
φιζόμενης επιφάνειας και μέχρι συνολικού εμβαδού 120 
τ.μ. 

ιγ) Για την ανακασκευή αγροτικών κατοικιών (κτισμάτων 
ευτελούς αξίας κατασκευής μικρού κατά κανόνα εμβαδού 
που χρησιμοποιούνται εποχιακά), το δάνειο ανέρχεται στο 
ποσό των 65.000 δρχ. ανά τ.μ. κατεδαφιζόμενης επιφά¬ 
νειας μέχρι συνολικού εμβαδού 120 τ.μ. 

ιδ) Για κτίρια που ανήκουν στο Δημόσιο Ν.Π.Δ.Δ. ή σε 
Κοινωφελή ή Φιλανθρωπικά ή σε Ευαγή Ιδρύματα ή σε Σω¬ 
ματεία, το ύψος της δανειοδότησης ανέρχεται στο ποσό 
των 110.000 δρχ. ανάτ.μ., επί του συνόλου της κατεδαφι- 
στέας επιφάνειας και η ανεγειρόμενη επιφάνεια δεν θα 
είναι μικρότερη του 75% της κατεδαφισθείσης. Το ύψος 
δανείου που δεν υπερβαίνει το ως άνω ποσό θα εγκρίνεται 
από τους αρμόδιους Τομείς Αποκατάστασης Σεισμοπλή¬ 
κτων Ν. Αχαΐας. Για ύψος δάνειου που υπερβαίνει το ως 
άνω ποσό, η υπόθεση θα παραπέμπεται στο Τμήμα Απο¬ 
κατάστασης Ζημιών της ΥΑΣ για την έγκριση του συμπλη¬ 
ρωματικού ποσού. 

ιε) Για κτίρια με περισσότερες χωριστές ιδιοκτησίες 
(πολυκατοικίες). Ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επιπλέον δάνειο ανάλογο με το 
ποσοστό του επί των κοινοκτήτων χώρων και μέχρι συνολι¬ 
κού εμβαδού 120 τ.μ. αθροιστικά (από ιδιοκτησία και κοι¬ 
νόχρηστο χώρο). 

ιστ) Η δωρεάν κρατική αρωγή, που αντιστοιχεί στα ανω¬ 
τέρω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μια 
ιδιοκτησία. 

Στην περίπτωση της παραγράφου ε' κάθε τμήμα με επι¬ 
φάνεια 150 τ.μ. θεωρείται ανεξάρτητη ιδιοκτησία. 

Σε περίπτωση που στον ίδιο ιδιοκτήτη ανήκουν περισ- 
σοτέρες της μιας ιδιοκτησίας, δάνειο δικαιούται για κάθε 
μια από αυτές. , 

Σε περιπτώσεις ανακατασκευής, υποχρέωση του ιδιο¬ 
κτήτη είναι να ανακατασκευάσει κτίρια εμβαδού τουλάχι¬ 
στον ίσο με το 66% του εμβαδού του κατεδαφιστέου κτί¬ 
σματος με βάση το οποίο υπολογίστηκε το δάνειο. 

2. Δάνεια Επισκευής 

α) Για την επισκευή ζημιών στα «μη φέροντα στοιχεία» 
κτιρίων το ποσό του δανείου ανέρχεται μέχρι 20.000 δρχ. 
ανά τ.μ. και μέχρι συνολικού εμβαδού 120 τ.μ. ανά χωρι¬ 


στή ιδιοκτησία. 

β) Για επισκευή ζημιών στον «φέροντα» οργανισμό κτι¬ 
ρίων το δάνειο ανέρχεται μέχρι του ποσού των 35.000 
δρχ. ανά τ.μ. χωρίς περιορισμό ως προς το συνολικό εμβα¬ 
δόν της ιδιοκτησίας. 

γ) Σε περίπτωση που υπάρχουν ζημιές στα «μη φέροντα 
στοιχεία» και στον «φέροντα οργανισμό» της ίδιας ιδιοκτη¬ 
σίας, το συνολικό ανά τ.μ. ύψος του δανείου δεν επιτρέ¬ 
πεται να υπερβαίνει το όριο 50.000 δρχ. ανά τ.μ. στο συ¬ 
νολικό εμβαδόν της ιδιοκτησίας. 

δ) Δια πάσης φύσεως επισκευές (περιλαμβανομένων 
των αναπαλαιώσεων) κτιρίων που κρίνονται διατηρητέα ή 
παραδοσιακά το δάνειο ανέρχεται μέχρι του ποσού 
100.000 δρχ. ανά τ.μ. χωρίς περιορισμό ως προς το συνο¬ 
λικό εμβαδό τη ιδιοκτησίας. 

ε) Για κατοικίες ή επαγγελματικούς χώρους της ως άνω 
κατηγορίας (δ) όταν διατηρείται η όψη και ανακατασκευά¬ 
ζεται το υπόλοιπό θα χορηγείται δάνειο επισκευής διατη¬ 
ρητέου ή παραδοσιακού κτιρίου για τις όψεις, χωρίς όριο 
δανειοδότησης και δάνειο ανακατασκευής κατοικίας ή 
επαγγελματικού χώρου αντίστοιχα (κεφ. III παρ. Ια και 
1ε), για το υπόλοιπο κτίσμα. 

στ) Για την επισκευή αγροτικών κτισμάτων (πλην οικιών) 
το δάνειο ανέρχεται μέχρι συνολικού ποσού 500.000 δρχ. 
για κάθε κτίσμα. 

ζ) Για την επισκευή οικιακών ή επαγγελματικών αποθη¬ 
κών το δάνειο ανέρχεται μέχρι συνολικού ποσού των 
700.000 δρχ. για κάθε κτίσμα. 

η) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων το δάνειο θα ανέρχεται στο ποσό των 65.000 
δρχ. ανά τ.μ. επί του συνόλου επιφάνειας του κτιρίου. Γ ια 
ύψος δανείου που δεν υπερβαίνει το ως άνω ποσό, η σχε¬ 
τική έγκριση θα εκδίδεται από τους αρμόδιους Τομείς 
Αποκατάστασης Σεισμοπλήκτων Νομού Αχαΐας. Γ ια ύψος 
δανείου που υπερβαίνμει το ως άνω ποσό, η υπόθεση θα 
παραπέμπεται στο Τμήμα Αποκατάστασης Ζημιών της 
Υ.Α.Σ. για την έκδοση της συμπληρωματικής έγκρισης. 

θ) Εφόσον πρόκειται για κτίρια με περισσότερες της 
μιας χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για αποκατάσταση ζημιών της ίδιο-, 
κτησίας του και πρόσθετο δάνειο για την κάλυψη της δα¬ 
πάνης που αναλογεί προς αποκατάσταση των ζημιών των 
κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανω¬ 
τέρω δάνεια επισκευής θα καλυφθεί από τον προϋπολογι¬ 
σμό των δημοσίων επενδύσεων και ανέρχεται στο ποσο¬ 
στό του 30% του δανείου και μόνο για μια ιδιοκτησία. 

3. Δάνεια σε κτίρια που κρίνονται ως υπερμέτρου δαπά¬ 
νης επισκευής ή είναι δομημένα από ωμόπλινθους ή κρο- 
κάλλες ή ξηρολιθιά. 

Για κτίρια που κρίνονται επισκευαστέα, αλλά η δαπάνη 
επισκευής τους θεωρείται υπέρμετρη (ασύμφορη) καθώς 
και για κτίσματα που είναι δομημένα από κροκάλ'ας η από 
ωμόπλινθους ή από ξηρολιθιά, τα οποία δεν έχουν χαρα- 
κτηρισθεί κατεδαφιστέα αλλά οι ζημιές που προκλήθηκαν 
από το σεισμό δεν επιδέχονται σύμφωνα με την κρίση των 
αρμοδίων Τομέων Αποκατάστασης Σεισμοπλήκτων Ν. 
Αχαΐας ουσιαστική αποκατάσταση δηλ. επισκευή που εξα¬ 
σφαλίζει την αναγκαία αντισεισμική αντοχή τους και με 
βάση τις κείμενες διατάξεις εντάσσονται στην δανειοδό¬ 
τηση για ανακατασκευή, καθορίζονται τα εξής: 

α) Ως προς το ύψος της συνολικής χρηματοδότησης 
(δηλαδή του δανείου και της δωρεάν κρατικής αρωγής) 

ισχύει ότι και για τα κτίρια που κρίνονται κατεδαφιστέα με 
βάση τις διατάξεις περί επικινδύνων ετοιμόρροπων κτι- 
σμάτων. 

β) Η δωρεάν κρατική αρωγή που αντιστοιχεί στα ανω¬ 
τέρω δάνεια θα καλυφθεί από τον Προϋπολογισμό Δημο¬ 
σίων Επενδύσεων και ανέρχεται στο ποσοστό 30% του 
δανείου και για μια μόνο ιδιοκτησία. 

γ) Στις ανωτέρω περιπτώσεις, ισχύει ότι και στο εδάφιο 
ιε' της παραγράφου III. 1 του κεφ. Α. 

4. Στις περιπτώσεις που στον ίδιο ιδιοκτήτη ανήκαν πριν 
από το σεισμό περισσότερες από μια ιδιοκτησίες, δάνεια 
θα χορηγούνται για κάθε μία από αυτές. 

Για τις πέραν της μιας (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κραιτκή 
αρωγή. 

5. Επιτρέπεται επίσης να χορηγηθεί δάνειο και για την 
ανακατασκευή και επισκευή ζημιών κτιρίων που ανήκουν 
στο Δημόσιο ή Ν.Π.Δ.Δ. ή σε Κοινωφελή ή Φιλανθρωπικά 
ή Ευαγή Ιδρύματα ή Κοινωφελή Σωματεία. Το ύψος των 
δανείων για τα συγκεκριμένα κτίρια θα καθορίζεται σύμ¬ 
φωνα με το κεφ. III παρ. 1 (ιδ) χωρίς να υπόκειται στον πε¬ 
ριορισμό των 120 τ.μ. ανά ιδιοκτησία. 

6. Το ποσό των δανείων θα αναληφθεί σε τρεις ισόπο¬ 
σες δόσεις η πρώτη από τις οποίες κατά την υπογραφή 
της δανειακής σύμβασης, οι δε επόμενες δύο ανάλογα με 
την πρόοδο των εργασιών στην οικοδομή. Τα δάνεια που 
χορηγούνται για επισκευές είναι δυνατόν να δοθούν κατά 
την κρίση της δανείστριας Τράπεζας και σε δύο δόσεις ή 
και εφάπαξ αν πρόκειται για μικρά ποσά. Απαραίτητη 
προϋπόθεση στην περίπτωση αυτή, είναι η συνηγορία των 
αρμοδίων Τ.Α.Σ. 

7. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια η δε εξόφλησή τους θα πραγματοποιηθεί σε ισόπο¬ 
σες εξαμηνιαίες ή ετήσιες χρεωλυτικές δόσεις, η πρώτη 
από τις οποίες θα καταβληθεί είκοσι τέσσερις (24) μήνες 
μετά την υπογραφή της οικείας δανειακής σύμβασης. 

8. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια, η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά την υπογραφή της οικείας δα¬ 
νειακής σύμβασης. 

9. Τα δάνεια βαρύνονται με επιτόκια ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά μία (1) εκατοστιαία μονάδα χωρίς 
άλλη προσαύξηση για προμήθεια κλπ. επιδοτούμενο κατά 
100% από το λογαριασμό του Ν. 128/75. 

10. Για τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν για την χρηματοδότηση της οι¬ 
κονομίας. 

IV. Νέοι κτήτορες 

1. Παρέχουμε την δυνατότητα μεταβιβάσεως του σει- 
σμοδανείου και στους τυχόν νέους κτήτορες των ακινή¬ 
των, ασχέτως του τρόπου αποκτήσεως και του είδους της 
ιδιοκτησίας, που έχουν επ’ αυτού (καθολική, ειδική δια¬ 
δοχή - επικαρπία, ψιλή κυριότητα, συνιδιοκτησία κλπ.). 
Απαραίτητη όμως προϋπόθεση είναι, οι νέοι κτήτορες να 
έχουν υποβάλλει εμπρόθεσμα τα απαιτούμενα δικαιολο- 
γητικά. 

2. Δωρεάν κρατική αρωγή δικαιούνται οι νέοι κτήτορες 
μόνο εφ’ όσον αυτοί όσο και οι προηγούμενοι ιδιοκτήτες 


αποδεδειγμένα δεν έχουν λάβει δωρεάν αρωγή για άλλο 
σεισμόπληκτο κτίσμα και έχουν δηλώσει ότι δεν κάνουν 
χρήση του δικαιώματος αυτού για άλλο ακίνητο στο μέλ¬ 
λον. 

V. Αρμόδιοι πιστωτικοί φορείς 

Τα εν λόγω δάνεια θα χορηγηθούν από οποιαδήποτε 
εμπορική Τράπεζα, την Εθνική Κτηματική Τράπεζα της 
Ελλάδος, την Εθνική Στεγαστική και την Αγροτική Τρά¬ 
πεζα της Ελλάδος. 

Β. Πρόσθετη δανειοδότηση για ανακατασκευή και επι¬ 
σκευή σεισμοπλήκτων κτιρίων 

1. Στις περιπτώσεις που τα δάνεια της παραγράφου III 
δεν επαρκούν για την κάλυψη της αναγκαίας συνολικής 
δαπάνης και μετά από συνηγορία των αρμοδίων Τομέων 
Αποκ στάσης Σεισμοπλήκτων Ν. Αχαΐας, οι ιδιοκτήτες 
κτιρίων που κρίθηκαν κατεδαφιστέα ή επισκευάσιμα επι¬ 
τρέπεται να δανειοδοτηθούν συμπληρωματικά είτε μόνοι 
τους, είτε από κοινού (όταν πρόκειται για κτίρια με περισ¬ 
σότερες χωριστές ιδιοκτησίες), από τις εμπορικές τράπε¬ 
ζες, την Εθνική Στεγαστική Κτηματική Τράπεζα της Ελλά¬ 
δος, την Εθνική Κτηματική Τράπεζα της Ελλάδος και την 
Αγροτική Τράπεζα της Ελλάδος, για την ολική ή μερική κά¬ 
λυψη των αναγκαίων δαπανών ανακατασκευής και επι¬ 
σκευής με τους συνήθεις όρους (ύψος δανείου, διάρκεια, 
επιτόκιο κλπ.) καθοριζόμενο από τις Τράπεζες. 

2. Η ως άνω πρόσθετη δανειοδότηση θα χορηγείται 
μετά από έγγραφη συνηγορία των αρμοδίων Τομέων Απο¬ 
κατάστασης Σεισμοπλήκτων (Τ.Α.Σ.) Νομού Αχαΐας. 

3. Προκειμένου για ανακατασκευή ή επισκευή γεωργι¬ 
κών γενικά κτισμάτων (πλην οικιών) η ανωτέρω δανειοδό¬ 
τηση θα γίνεται από την Αγροτική Τράπεζα της Ελλάδος 
με τραπεζικά κριτήρια και με τους όρους χορήγησης, από 
την εν λόγω Τ ράπεζα, αντιστοίχων δανείων προς αγρότες. 

4. Προκειμένου για κτίρια που κρίνονται διατηρητέα, η 
πρόσθετη δανειοδότηση θα γίνεται με το επιτόκιο και την 
διάρκεια που καθορίζονται εκάστοτε από τις σχετικές δια¬ 
τάξεις των νομισματικών αρχών. 

Γ ια τα δάνεια αυτά, παρέχεται η επιδότηση επιτοκίου 
που προβλέπει η Κοινή Υπουργική Απόφαση αριθ. 
110646/1.11.85, όπως τροποποιήθηκε με την όμοιά της 
αριθ. 58596/3.6.86. 

Γ. Δάνεια αποκατάστασης ζημιών κτιριακών και λοιπών 
παγίων εγκαταστάσεων επαγγελματικών χώρων 

1. Εγκρίνεται η χορήγηση από τις Τράπεζες μακροπρο¬ 
θέσμων δανείων σε επιχειρήσεις και επαγγελματίες περι- 
λαμβανομένων και των ελευθέρων επαγγελματιών στην 
σεισμόπληκτη περιοχή του Νομού Αχαΐας, προς αποκατά¬ 
σταση των ζημιών που προξενήθηκαν από τους σεισμούς 
του 1993 στις κτιριακές εγκαταστάσεις όπου ασκούν την 
οικονομική δραστηριότητά τους με τους ακόλουθους 
όρους και προϋποθέσεις: 

α) Συνηγορία των αρμοδίων Τομέων Αποκατάστασης 
Σεισμοπλήκτων (Τ.Α.Σ.) Νομού Αχαΐας όπως και στο κεφ. 
ΑΙΙ(2) ανωτέρω. Ειδικά, προκειμένου περί ξενοδοχειακών 
επιχειρήσεων, τα ανωτέρω μακροπρόθεσμα δάνεια θα χο¬ 
ρηγούνται μετά από τεχνικό έλεγχο, για εκτίμηση του 
ύψους των υλικών ζημιών που προξενήθηκαν από τους 
σεισμούς των προς επισκευή ξενοδοχείων, ο οποίος θα 
διενεργείται μετά από γνώμη και των Τεχνικών Υπηρεσιών 
του Ελληνικού Οργανισμού Τουρισμού. 

β) Τεχνική μελέτη περί εργασιών ανακατασκευής ή επι¬ 
σκευής των κτιριακών και λοιπών εγκαταστάσεών τους. 

γ) Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για τις 
ίδιες ζημιές. 

2. α. Τα δάνεια που χορηγούνται στους δικαούχους κτι- 

ριακών εγκαταστάσεων επαγγελματικών χώρων προκει- 
μένου για ανακατασκευή, ανέρχονται μέχρι του ποσού των 
δρχ. 65.000 ανά τ.μ. για τα πρώτα 150 τ.μ. και μέχρι του 
ποσού των 7.800.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ. για τον υπολογισμό του δανείου 
θα διαιρείται η επιφάνεια σε τμήματα των 150 τ.μ. Για τα 
τυχόν δάνεια που θα προκύψουν πέρα των 150 τ.μ. το 
ποσό του δανείου θα ανέρχεται σε 40.000 δρχ. ανά τ.μ. 
και μέχρι του ποσού των 4.800.000 δρχ. για κάθε επι¬ 
πλέον δάνειο που θα χορηγείται. Το προκύπτον τελικώς, 
μετά την ως άνω διαχείριση, υπόλοιπο τμήματος εάν μεν 
έχει επιφάνεια μέχρι και 50 τ.μ. θα αμελείται, ενώ αν είναι 
πάνω από 50 τ.μ. τότε θα χορηγείται στεγαστική συν¬ 
δρομή ανάλογα με το εμβαδόν του και σύμφωνα με τα 
ισχύοντα ανώτατα όρια (εμβαδού και δανείου) δωρεάν 
κρατική αρωγή θα χορηγείται όπως προβλέπεται στο εδά¬ 
φιο ΑΙΙΙ ιστ. 

β) Γ ια επισκευή ζημιών στα «μη φέροντα» στοιχεία κτι¬ 
ρίων, το ποσό του δανείου θα ανέρχεται μέχρι είκοσι χιλιά¬ 
δων δρχ. (20.000) ανά τ.μ. 

γ) Γ ια επισκευή ζημιών στον «φέροντα» οργανισμό κτι¬ 
ρίων το ποσό του δανείου θα ανέρχεται μέχρι τριάντα πέ¬ 
ντε χιλιάδων δρχ. (35.000) ανά τ.μ. 

δ) Για επισκευή ζημιών «στα μη φέροντα» στοιχεία και 
στον «φέροντα» οργανισμό της ίδιας ιδιοκτησίας το ανά 
τ.μ. συνολικό ύψος του δανείου δεν επιτρέπεται να υπερ¬ 
βαίνει το όριο των 50.000 δρχ. ανά τ.μ. στο συνολικό εμ¬ 
βαδόν της ιδιοκτησίας. 

3. Τα δάνεια θα βαρύνονται με επιτόκιο ίσο προς αυτό 
των εντόκων γραμματίων του Δημοσίου, δωδεκάμηνης 
διάρκειας της εκάστοτε τελευταίας εκδόσεως που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά μία (1) εκατοστιαία μο¬ 
νάδα, χωρίς άλλη προσαύξηση για προμήθεια κ.λπ., επιδο¬ 
τούμενο κατά 100% από το λογαριασμό του Ν. 128/75. 

4. α. Η συνολική διάρκεια των δανείων ανακατασκευής 
ή αυτοστέγασης ή επισκευής, ορίζεται σε δέκα πέντε (15) 
χρόνια η δε εξόλησή τους θα πραγματοποιηθεί σε ισόπο¬ 
σες εξαμηνιαίες ή ετήσιες χρεωλυτικές δόσεις, η πρώτη 
από τις οποίες θα καταβληθεί είκοσι τέσσερεις (24) μήνες 
μετά από την υπογραφή της δανειακής σύμβασης. 

β) Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια, η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερεις (24) μήνες μετά από την υπογραφή της δανεια¬ 
κής σύμβασης. 

5. Γ ια τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οικο¬ 
νομίας. 

6. Η δωρεάν κρατική αρωγή θα καλυφθεί από τον Προϋ¬ 
πολογισμό Δημοσίων Επενδύσεων και αντιστοιχεί σε πο¬ 
σοστό 33% προκειμένου για δάνεια ανακατασκευής ή αυ¬ 
τοστέγασης επαγγελματικών χώρων ενώ για τα δάνεια 
επισκευής επαγγελματικών χώρων, η δωρεάν κρατική 
αρωγή είναι 30% και μόνο για έναν επαγγελματικό χώρο (ή 
τα πρώτα 150 τ.μ. αυτού). Απαραίτητη όμως προϋπόθεση 
είναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο σεισμόπληκτο κτί¬ 
ριο. 

7. Επιτρέπεται στις Τράπεζες να χορηγούν συμπληρω¬ 
ματικά δάνεια για τον παραπάνω σκοπό, καθώς και για την 
αποκατάσταση ζημιών στις λοιπές πάγιες εγκαταστάσεις 
και στον εξοπλισμό σεισμοπλήκτων επιχειρήσεων και 
επαγγελματιών με τους όρους και προϋποθέσεις της ΠΔ/ 


ΤΕ.716/18.3.86 χωρίς τον περιορισμό του 70% που θέτει 
η πράξη αυτή ως προς το ύψος της χρηματοδότησης σε 
σχέση με την αναγκαία δαπάνη αποκατάστασης. Ειδικά 
για βιοτεχνίες που λειτουργούσαν κανονικά πριν από τους 
σεισμούς τα συμπληρωματικά δάνεια επιτρέπεται να χο¬ 
ρηγηθούν από το «Ειδικό Κεφάλαιο» της απόφ. ΝΕ 197/ 
11 /3.4.78, όπως ισχύει, εφόσον οι επιχειρήσεις αυτές 
πληρούσαν τις προϋποθέσεις των Π.Δ./ΤΕ 523/22.7.85, 
όπως αυτή ισχύει μετά την έκδοση των ομοίων της αριθ. 
527/2.8.85, 1269/13.3.88 και 1990/11.10.91, κατά την 
προ του Ιουλίου 1993 περίοδο λειτουργίας τους. 

8. Τα δάνεια για την αποκατάσταση ζημιών σε πάγιες 
εγκαταστάσεις και εξοπλισμό επιχειρήσεων και επαγγελ- 
ματιών επιτρέπεται να χορηγηθούν με τους ίδιους όρους 
στους μισθωτούς ή σε όσους έχουν από οποιαδήποτε νό¬ 
μιμη αιτία, αποδεδειγμένα την νομή ή τη χρήση των εν 
λόγω χώρων, εφόσον δεν θα έχει υποβληθεί σχετική προς 
τούτο αίτηση εκ μέρους των ιδιοκτητών μέσα σε 45 μέρες 
από την δημοσίευση της παρούσης στην Εφημερίδα της 
Κυβερνήσεως. 

Δ. Υπολογισμός Προσαυξήσεων 
των εγκριθέντων δανείων 

1. Τα δάνεια και η δωρεάν κρατική αρωγή για τα οποία 
δεν έχουν εκδοθεί ακόμα εγκριτικές αποφάσεις υπολογί¬ 
ζονται με βάση τα ποσά που ορίζονται στην παράγραφο III 
(1), της απόφασης αυτής. 

2. Τα δάνεια και η δωρεάν κρατική αρωγή, για τα οποία 
έχουν εκδοθεί εγκριτικές αποφάσεις αλλά δεν έχουν ανα- 
ληφθεί ακόμα από Τράπεζα, ξαναϋπολογίζονται, όπως 
στην προηγούμενη περίπτωση Δ (1) και εκδίδονται νέες 
εγκριτικές αποφάσεις. 

3. Για τα δάνεια, που έχουν αναληφθεί μερικά από Τρά- 
πεζες, καταβάλλεται συμπληρωματικό δάνειο και συμπλη¬ 
ρωματική δωρεάν κρατική αρωγή, που υπολογίζεται σύμ¬ 
φωνα με τα ακόλουθα: 

α) Από το συνολικό ποσό που είχε αρχικά εγκριθεί αφαι- 
ρείται το ποσό, που είχε αναληφθεί μέχρι σήμερα (δάση ή 
δόσεις δανείου και δωρεάν κρατική αρωγή). 

β) Το υπόλοιπο δάνειο πολλαπλασιάζεται με το λόγο, 
που προκύπτει απ’ τη διαίρεση του νέου αυξημένου ποσού 
που ορίζεται για κάθε είδος κτίσματος στην παράγραφο III 
(1) με το αντίστοιχο ποσό, που είχε οριστεί με την κοινή 
απόφαση οικ./1387/ΤΣΕΠ 32/11.8.93. 

Το ποσό αυτό αθροίζεται με το ποσό που έχει αναλη¬ 
φθεί και το άθροισμα αποτελεί το «νέο συνολικό δάνειο». 

γ) Η «συνολική δωρεάν κρατική αρωγή» υπολογίζεται με 
βάση το «νέο συνολικό δάνειο» και τα ποσοστά που ορίζο¬ 
νται με την απόφασή μας αυτή. 

Απ’ τη «συνολική δωρεάν κρατική αρωγή», αφαιρείται το 
ποσό που έχει καταβληθεί με βάση την αρχική εγκριτική 
απόφαση και το υπόλοιπο, που αποτελεί τη «συμπληρω¬ 
ματική δωρεάν κρατική αρωγή» καταβάλλεται στο δι¬ 
καιούχο. 

δ) Το υπόλοιπο «νέο συνολικό δάνειο», (αφού αφαιρεθεί 
η «συνολική δωρεάν κρατική αρωγή»), κατανέμεται σε 
τρεις ισόποσες δόσεις. 

Γ ια τις δόσεις που έχουν καταβληθεί με βάση την αρχική 
εγκριτική απόφαση, η διαφορά που προκύπτει, καταβάλ¬ 
λεται άμεσα. 

Ε. Δάνεια για έκτακτες ανάγκες σε κεφάλαια 
Κίνησης και λοιπές Πιστωτικές Διευκολύνσεις 
Σεισμοπλήκτων Επιχειρήσεων και Επαγγελματιών 

I. Η δανειοδότηση από τις εμπορικές τράπεζες μεταποι¬ 
ητικών επιχειρήσεων, για πόσης φύσεως έκτακτες ανά¬ 
γκες (περιλαμβανομένης και της εξόφλησης υποχρεώ¬ 
σεων) πραγματοποιείται κατά την κρίση των Τραπεζών 

χωρίς περιορισμό, ως προς τα αναγκαία ποσά και με βάση 
τους όρους που γενικά ισχύουν και με επιτόκιο το εφαρμο¬ 
ζόμενο από κάθε Τράπεζα για τη συγκεκριμένη περί¬ 
πτωση. 

Ειδικά για τις βιοτεχνικές επιχειρήσεις, επιτρέπεται στις 
εμπορικές τράπεζες να χορηγούν δάνεια για κεφάλαιο κί¬ 
νησης, σύμφωνα με τις ισχύουσες διατάξεις της απόφα- 

^ Ν ^ 11/3 · 4 · 78 ' όπως ισχύει με τΓ Ι ν τελευταία 
ι ΙΔΤΕ 1990/91, προκειμένου δε για τα δάνεια που χορη¬ 
γούνται το πρώτο δωδεκάμηνο δεν θα λαμβάνονται υπόψη 
οι προϋποθέσεις που θέτουν οι αντίστοιχες για ανάγκες 
κεφαλαίων κίνησης διατάξεις ΠΔΤΕ 1990/91 όπως 
ισχύει. ' ’ 

II. Οι χορηγήσεις των εμπορικών τραπεζών για πάσης 
φυσεως έκτακτες ανάγκες προς εμπόρους και επαγγελ- 
ματίες, γίνονται σύμφωνα με τις αντίστοιχες για ανάγκες 
κεφαλαίων κίνησης διατάξεις της ΠΔΤΕ 1955/2 7 91 
όπως ισχύει. ' ’ 

IV. α) Σε όλες τις παραπάνω περιπτώσεις και για ύψος 
χρηματοδότησης μέχρι ποσού 500.000 κατά επιχείρηση ή 
επαγγελματία περιλαμβανομένων και των ελευθέρων 
επαγγελματιών το επιτόκιο των δανείων επιδοτείται κατά 
100% από τον λογαριασμό του Ν. 128/75. 

- Για το τμήμα δανείου από δρχ. 500.001 μέχρι δρχ. 
3.000.000 το επιτόκιο επιδοτείται με 10 εκατοστ μονά¬ 
δες. 

- Για το τμήμα δανείου από δρχ. 3.000.001 και μέχρι 
15.00.000 το επιτόκιο επιδοτείται με 5 εκατοστιαίες μο¬ 
νάδες. 

Τα ανωτέρω δάνεια θα χορηγούνται κατ’ ανώτατο ύψος 
μέχρι το 35% του κύκλου εργασιών της επιχείρησης κατά 
το έτος 1992, με διάρκεια 60 μηνών και με περίοδο χάοι- 
τος 24 μηνών. 

β) Διευκρινίζεται ότι ο κύκλος εργασιών των επιχειρή¬ 
σεων που δεν πραγματοποίησαν πωλήσεις κατά το προη¬ 
γούμενο έτος (1992) ή έκαναν έναρξη των εργασιών τους 
από 1.1.93 έως 14.7.93 θα προσδιορίζεται από τις αγορές 
που πραγματοποίησαν κατά το πρώτο εξάμηνο του έτους 
1993 επί δύο (2)φ και το ποσό που θα προκύπτει θα πολ- 
λαπλασιάζεται επί ένα μικτό συντελεστή κέρδους 45%. Οι 
επιχειρήσεις αυτές θα δανειοδοτούνται σύμφωνα με τους 
όρους και τις προϋποθέσεις που ορίζονται στο εδάφιο α’ 
της παρούσας παραγράφου. 

V. Παρέχεται η ευχέρεια στις Τράπεζες να ρυθμίζουν 
στα πλαίσια της ΠΔ/ΤΕ 1620/89 οφειλές από δάνεια επι¬ 
χειρήσεων που έχουν πληγεί από τους εν λόγω σεισμούς 
ως ακολούθως: 

1. Αναστολή για δύο (2) χρόνια, με αντίστοιχη επιμή¬ 

κυνση της συνολικής διάρκειας των δανείων, της πληρω¬ 
μής οφειλών (ληξιπρόθεσμων και ληγουσών από 14.7.93 
και εφ’ εξής) από δάνεια που χορηγήθηκαν μέχρι 14.7.93 
από τις Τράπεζες σε ξενοδοχειακές επιχειρήσεις για την ι 
ανέγερση, επέκταση, αποπεράτωση ή επισκευή των ξενο¬ 
δοχειακών μονάδων τους. ’ ^ 

2. Αναστολή για δύο (2) χρόνια, με αντίστοιχη επιμή- ι 

κυνση της συνολικής διάρκειας των δανείων, της πληρώ- ι 
μής οφειλών (ληξιπρόθεσμων και μη) από δάνεια που χο- ί 
ρηγήθηκαν μέχρι 14.7.93 από τις Τράπεζες σε ξενοδο- ι 
χειακές επιχειρήσεις για κεφάλαιο κίνησης. ι 

3. Αναστολή για δύο (2) χρόνια, με αντίστοιχη επιμή¬ 

κυνση της συνολικής διάρκειας των δανείων, της πληρώ- £ 
μής των μετά την 14.7.93 ληξιπρόθεσμων οφειλών από ν 
πάσης φύσεως δάνεια που χορηγήθηκαν από τις Τράπε- ε 
ζες μέχρι την ανωτέρω ημερομηνία, σε μεταποιητικές επι- β 
χειρήσεις, εμπόρους και επαγγελματίες. 3 

Οι τόκοι της περιόδου αναστολής για όλες τις ως άνω ν 
περιπτώσεις (1, 2 και 3) θα λογίζονται με το συμβατικό 
επιτόκιο που ισχύει για κάθε κατηγορία δανείων, θα κεφα- σ 


λοποιούνται και θα καταβάλλονται μαζί με τις αναστελλό¬ 
μενες δόσεις. 

Οι αιτήσεις για την υπαγωγή των δικαιούχων στις ανω¬ 
τέρω ρυθμίσεις θα γίνουν μέσα σε τρεις (3) μήνες από τη 
δημοσίευση της παρούσας απόφασης. 

ΣΤ. Υποθήκες Σεισμοδανείων 

Γ-ια ασφάλεια κάθε δανείου θα εγγράφεται υπέρ της δα- 
νείστριας Τράπεζας υποθήκη επί του ακινήτου, που θα 
ανακατασκευάζεται ή επισκευάζεται από το προϊόν του 
δανείου, ή αντ αυτού, επί άλλου ακινήτου που τυχόν προ- 
σφέρεται από τον δανειολήπτη, εφόσον η αξία του ακινή¬ 
του καλύπτει το ασφαλιστικό δάνειο. Η υποθήκη μπορεί 
να μεταφέρεται εκ των υστέρων σε άλλο ακίνητο αντίστοι¬ 
χης αξίας. 

Για δάνεια μέχρι 500.000 δρχ. κατά περίπτωση, αντί 
υποθήκης μπορεί να δοθεί η προσωπική εγγύηση του δα¬ 
νειολήπτη. 


I Ζ. Κυρώσεις 

ι ^ ε ειδικό όρο των οικείων δανειακών συμβάσεων θα 
καθορίζεται ρητά ότι, σε περίπτωση υποβολής από τους 
δικαούχους δανείων ή τυχόν ενισχύσεων που προβλέπο- 
νται στα κεφ. Α και Γ ανακριβών στοιχείων και δηλώσεων ή 
σε περίπτωση μη εκμπλήρωσης των υποχρεώσεων που θα 
αναλάβουν σύμφωνα με όσα ορίζονται στην παρούσα από¬ 
φαση, θα υπόκεινται, πέρα από τις προβλεπόμενες νόμι¬ 
μες κυρώσεις και στις ακόλουθες: 

α) Κήρυξη ολοκλήρου του ποσού του δανείου αμέσως 
απαιτητού και ληξιπρόθεσμου από τη χορήγησή του. 

β) Κατάπτωση ποινικής ρήτρας υπέρ του Ελληνικού Δη¬ 
μοσίου που θα συνομολογείται με την δανειακή σύμβαση 
και θα αντιστοιχή σε ποσοστό 10% επί ολοκλήρου του πο¬ 
σού του δανείου. 

γ) Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με την δανειακή σύμβαση νια 
την κάθε περίπτωση. 

Η. Κάλυψη Δαπάνης 

Από τις διατάξεις αυτής της απόφασης προκαλείται δα¬ 
πάνη: 

1. Για δωρεάν κρατική αρωγή σε βάρος του Προγράμμα¬ 
τος Δημοσίων Επενδύσεων ύψους δρχ. ενός δισεκατομ¬ 
μυρίου (1.000.000.000) περίπου, για το τρέχον οικονο- 

και δρχ · δεκαέξι δισεκατομμύρια 
^ τ η 00 ' 000 000) για τα επόμ ενα τέσσερα (4) οικονομικά 

Η επί πλέον δε συνολική επιβάρυνση που οφείλεται 
στην αναπροσαρμογή των τιμών και τις λοιπές βελτιώσεις 
με βάση τα οριζόμενα στην παρούσα είναι συνολικού πο- 
σού δρχ. 5.300.000.000 περίπου και 

2. Για την επιδότηση του επιτοκίου σε βάρος του λογα¬ 
ριασμού του Ν. 128/75, ο οποίος δημιουργείται από παρα¬ 
κράτηση επί των χορηγήσεων των Τραπεζών με σκοπό την 
επιδότηση επιτοκίου δανείων. Ο λογαριασμός αυτός επι¬ 
δοτείται από τον Κρατικό Προϋπολογισμό μόνο σε περί¬ 
πτωση ελλειμματικότητάς του. Το ύψος της δαπάνης αυ¬ 
τής δεν μπορεί να υπολογισθεί επακριβώς. 

Σύμφωνα όμως με εκτίμηση θα είναι της τάξης των δον. 
80.000.000.000 για όλη τη διάρκεια εξόφλησης των δά¬ 
νειων. Η επί πλέον όμως επιβάρυνση που οφείλεται στην 
αναπροσαρμογή των τιμών και τις λοιπές βελτιώσεις με 
βάση τα οριζόμενα στην παρούσα θα είναι της τάξης δον 
32.000.000.000 για όλη τη διάρκεια εξόφλησης των δα¬ 
νείων. 

Η απόφαση αυτή ισχύει από την ημερομηνία δημοσίευ¬ 
σής της στην Εφημερίδα της Κυβερνήσεως. 


4874 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΑΟΣ 

Ο ΑΝΑΠΛΗΡΩΤΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΙΩΑΝ. ΣΟΥΛΑΔΑΚΗΣ 
" ♦- 

Αριθ. 6284 (6) 

Κατάρτιση - ψήφιση Οργανισμού Εσωτερικής Υπηρεσίας 
Κοινότητας Λιθοχωρίου Νομού Ευρυτανίας. 

Ο ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί 
Κυρώσεως Κώδικα Καταστάσεως Προσωπικού Ο.Τ.Α.», 
όπως αντικαταστάθηκε με τις όμοιες του άρθρου 26 του 
Ν. 1832/89 «Τροποποίηση και συμπλήρωση της νομοθε¬ 
σίας για την Τοπική Αυτοδιοίκηση, την αποκέντρωση και 
άλλες διατάξεις». 

2. Τις διατάξεις του άρθρου 27 τη_υ Ν. 2081/92 με τις 
οποίες ρυθμίζονται οι δαπάνες που προκαλούν οι κανονι¬ 
στικές διοικητικές πράξεις. 

3. Την αριθ. 7-39/93 απόφαση του Κοινοτικού Συμβου¬ 
λίου Λιθοχωρίου με την οποία καταρτίσθηκε και ψηφί- 
σθηκε ο Οργανισμός Εσωτερικής Υπηρεσίας της οικείας 
Κοινότητας. 

4. Την αριθ. 2-6/4.4.94 σύμφωνη γνωμοδότηση του 
Υπηρεσιακού Συμβουλίου των Ο.Τ.Α. (άρθρου 14 Ν. 
1586/86). 

5. Την Οικονομική κατάστασης της Κοινότητας Λιθοχω- 
ρίου και τις με σε προσωπικό ανάγκες αυτής, αποφασί¬ 
ζουμε: 

Εγκρίνουμε τον Οργανισμό Εσωτερικής Υπηρεσίας της 
Κοινότητας Λιθοχωρίου, όπως καταρτίσθηκε και ψηφί- 
σθηκε με την αριθ. 7-39/1993 απόφαση του οικείου Κοι¬ 
νοτικού Συμβουλίου ώστε αυτός να περιλαμβάνει τις πα¬ 
ρακάτω υπηρεσίες και θέσεις υπαλλήλων κατά κατηγορία 
και κλάδο: 

Α' Διοικητική Υπηρεσία 

1. Κατηγορία - Κλάδος ΔΕΙ Διοικητικού 

θέσεις μία (1) με βαθμούς Γ-Α 

Β. Κάλυψη δαπάνης 

1. Αηό τις διατάξεις αυτής της απόφασης προκαλείται 


δαπάνη σε βάρος του προϋπολογισμού του νομικού προ¬ 
σώπου της Κοινότητας Λιθοχωρίου Νομού Ευρυτανίας, 
ύψους 3.000.000 δρχ. για το τρέχον οικονομικό έτος και 
3.000.000 για καθένα από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον * 
προϋπολογισμό του Νομικού προσώπου της Κοινότητας 
Λιθοχωρίου ύψους 3.000.000 δρχ. με στοιχεία 05/ 
111.1 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 17 Ιουνίου 1994 

Με εντολή Νομάρχη 
Ο Διευθυντής 
ΝΙΚΟΛΑΟΣ ΡΟΓΚΑΤΣΙΟΣ 

-♦- 

Αριθ. 1228 (7) 

Συγκρότηση τριμελούς Επιτροπής άρθρου 25 Ν. 2190/94 
στον ΟΔΑΖ. 

Η ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

α) Τις διατάξεις του Ν. 2190 άρθρο 25 παρ. 3. 

β) Την ΔΙΠΙΔΑ/22/7497/15.3.94 εγκύκλιο του Υπουρ¬ 
γείου Προεδρίας της Κυβέρνησης σχετικά με την επανα- 
πρόσληψη απολυθέντων. 

γ) Την αριθ. 51/94 απόφαση του Διοικητικού Συμβου¬ 
λίου του ΟΔΑΖ. 

δ) Το άρθρο 27 του Ν. 2081/92, αποφασίζουμε: 

Συγκροτούμε τριμελή επιτροπή επαναπρόσληψης απο¬ 
λυθέντων προσωπικού του ΟΔΑΖ σύμφωνα με το άρθρο 
25 του Ν. 2190/94 εκ των: 

1. Ενός (1) υπαλλήλου Π.Ε. Διοικητικού Οικονομικού με 
βαθμό Α'. 

2. Ενός (1) υπαλλήλου Δ.Ε. Διοικητικού - Λογιστικού με 
βαθμό Β'. 

3. Μιας (1) υπαλλήλου του κλάδου Τ.Ε. Νοσηλευτριών 
με βαθμό Β' εκπροσώπου συνδικαλιστικού οργάνου. 

Από την συγκρότηση της παραπάνω επιτροπής δεν θα 
επέλθει οικονομική δαπάνη εις βάρος των εξόδων του 
προϋπολογισμού ΟΔΑΖ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ζάκυνθος, 28 Ιουνίου 1994 

Η Νομάρχης 
ΚΑΤΕΡΙΝΑ ΚΟΥΤΑΛΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




